title: Provedbena uredba Komisije (EU) br. 193/2014 оd 27. veljače 2014. o odobrenju aktivne tvari amisulbroma u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
               28.2.2014

               HR

               Službeni list Europske unije

               L 59/25

      PROVEDBENA UREDBA KOMISIJE (EU) br. 193/2014
   оd 27. veljače 2014.
   o odobrenju aktivne tvari amisulbroma u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, a s obzirom na postupak i uvjete za odobrenje, Direktiva Vijeća 91/414/EEZ (2) mora se primjenjivati na aktivne tvari za koje je odluka u skladu s člankom 6. stavkom 3. te Direktive donesena prije 14. lipnja 2011. Odlukom Komisije 2007/669/EZ (3) potvrđeno je da amisulbrom ispunjava uvjete iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ Ujedinjena Kraljevina je 24. ožujka 2006. od trgovačkog društva Nissan Chemical Europe S.A.R.L. primila zahtjev za uvrštenje aktivne tvari amisulbrom u Prilog I. Direktivi 91/414/EEZ. Odlukom 2007/669/EZ potvrđeno je da je dokumentacija bila „cjelovita” te se može smatrati da u načelu udovoljava zahtjevima u pogledu podataka i informacija iz priloga II. i III. Direktivi 91/414/EEZ.

               (3)

               Za tu su aktivnu tvar ocijenjeni učinci na zdravlje ljudi, zdravlje životinja i na okoliš u skladu s odredbama iz članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica dostavila je 15. srpnja 2008. nacrt izvješća o ocjeni. U skladu s člankom 11. stavkom 6. Uredbe Komisije (EU) br. 188/2011 (4) dana 20. svibnja 2011. od podnositelja zahtjeva zatražene su dodatne informacije. Ocjena dodatnih podataka koju je sastavila Ujedinjena Kraljevina dostavljena je u obliku ažuriranog nacrta izvješća o ocjeni u veljači 2012.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu: „Agencija”). Agencija je 27. svibnja 2013. Komisiji dostavila svoj zaključak o ocjeni rizika aktivne tvari amisulbroma u pesticidima (5). Taj su nacrt izvješća o ocjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja, a završno izvješće doneseno je 13. prosinca 2013. u obliku izvješća Komisije o pregledu za amisulbrom.

               (5)

               Razna su ispitivanja pokazala kako se za sredstva za zaštitu bilja koja sadržavaju amisulbrom može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) i članku 5. stavku 3. Direktive 91/414/EEZ, posebno u pogledu uporaba koje su ispitane i iscrpno opisane u izvješću Komisije o pregledu. Stoga je primjereno odobriti amisulbrom.

               (6)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, postaviti određene uvjete i ograničenja. Posebno je primjereno zatražiti dodatne potvrdne informacije.

               (7)

               Potrebno je državama članicama i zainteresiranim stranama ostaviti razuman rok prije izdavanja odobrenja kako bi se mogle pripremiti za ispunjavanje novih zahtjeva koji proizlaze iz odobrenja.

               (8)

               Ne dovodeći u pitanje obveze predviđene Uredbom (EZ) br. 1107/2009 koje proizlaze iz odobrenja i uzimajući u obzir posebnu situaciju nastalu prijelazom s Direktive 91/414/EEZ na Uredbu (EZ) br. 1107/2009, potrebno je primijeniti sljedeće. Državama članicama je nakon izdavanja odobrenja potrebno ostaviti šestomjesečni rok za preispitivanje odobrenja sredstava za zaštitu bilja koja sadržavaju amisulbrom. Države članice prema potrebi trebaju izmijeniti, zamijeniti ili povući odobrenja. Odstupajući od tog roka, potrebno je predvidjeti dulje razdoblje za dostavu i ocjenu cjelovite dokumentacije iz Priloga III., kako je utvrđeno u Direktivi 91/414/EEZ, za svako sredstvo za zaštitu bilja i svaku predviđenu uporabu u skladu s jedinstvenim načelima.

               (9)

               Iskustvo stečeno uvrštenjem aktivnih tvari ocijenjenih u okviru Uredbe Komisije (EEZ) br. 3600/92 (6) u Prilog I. Direktivi 91/414/EEZ pokazalo je da može doći do poteškoća u tumačenju obveza nositelja postojećih odobrenja u pogledu pristupa podacima. Stoga je, radi izbjegavanja daljnjih poteškoća, potrebno pojasniti obveze država članica, a posebno obvezu provjere ima li nositelj odobrenja pristup dokumentaciji koja udovoljava zahtjevima iz Priloga II. toj Direktivi. Tim se pojašnjenjem, međutim, državama članicama ili nositeljima odobrenja ne nameću nove obveze u odnosu na do sada donesene direktive o izmjeni Priloga I. toj Direktivi ili uredbe o odobrenju aktivnih tvari.

               (10)

               U skladu s člankom 13. stavkom 4. Uredbe (EZ) br. 1107/2009 potrebno je na odgovarajući način izmijeniti Prilog Provedbenoj uredbi Komisije (EU) br. 540/2011 (7).

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar amisulbrom, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   U skladu s Uredbom (EZ) br. 1107/2009 države članice prema potrebi do 31. prosinca 2014. moraju izmijeniti ili povući odobrenja za sredstva za zaštitu bilja koja sadržavaju amisulbrom kao aktivnu tvar.
   Do tog datuma posebno moraju provjeriti jesu li ispunjeni uvjeti iz Priloga I. ovoj Uredbi, uz iznimku onih navedenih u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice najkasnije do 30. lipnja 2014. moraju ponovno ocijeniti svako odobreno sredstvo za zaštitu bilja koje sadržava amisulbrom kao jedinu aktivnu tvar ili kao jednu od više aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. ovoj Uredbi. Na temelju te ocjene moraju utvrditi ispunjava li sredstvo uvjete utvrđene u članku 29. stavku 1. Uredbe (EZ) br. 1107/2009.
   Nakon što to utvrde, države članice moraju:

               (a)

               u slučaju da sredstvo sadržava amisulbrom kao jedinu aktivnu tvar, prema potrebi izmijeniti ili povući odobrenje najkasnije do 31. prosinca 2015.; ili

               (b)

               u slučaju da sredstvo sadržava amisulbrom kao jednu od više aktivnih tvari, prema potrebi izmijeniti ili povući odobrenje do 31. prosinca 2015. ili do datuma utvrđenog za izmjenu ili povlačenje u odgovarajućem aktu ili aktima kojima su dotična tvar ili tvari uvrštene u Prilog I. Direktivi 91/414/EEZ ili kojima su dotična tvar ili tvari odobrene, ovisno o tome što je nastupilo kasnije.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 4.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 2014.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Odluka Komisije 2007/669/EZ od 15. listopada 2007. o načelnom priznavanju cjelovitosti dokumentacije upućene na detaljno razmatranje s ciljem mogućeg uvrštenja aktivnih tvari Adoxophyes orana granulovirus, amisulbrom, emamectin, piridalil i Spodoptera littoralis nucleopolyhedrovirus u Prilog I. Direktivi Vijeća 91/414/EEZ (SL L 274, 18.10.2007., str. 15.).

      (4)  Uredba Komisije (EU) br. 188/2011 od 25. veljače 2011. o utvrđivanju detaljnih pravila za provedbu Direktive Vijeća 91/414/EEZ u pogledu postupka ocjene aktivnih tvari koje nisu bile na tržištu u dvije godine nakon priopćenja o toj Direktivi (SL L 53, 26.2.2011., str. 51.).

      (5)  EFSA Journal 2013.; 11(6):3237. Dostupno na internetu: www.efsa.europa.eu

      (6)  Uredba Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ (SL L 366, 15.12.1992., str. 10.).

      (7)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Amisulbrom
                  CAS br. 348635-87-0
                  CIPAC br. 789

                  3-(3-bromo-6-fluoro-2-metilindol-1-ilsulfonil)-N,N-dimetil-1H-1,2,4-triazol-1-sulfonamid

                  ≥ 985 g/kg
                  Sljedeće relevantne nečistoće ne smiju prijeći:
                  3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol: ≤ 2 g/kg

                  1. srpnja 2014.

                  30. lipnja 2024.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o pregledu za amisulbrom, koje je u konačnom obliku prihvaćeno na sastanku Stalnog odbora za prehrambeni lanac i zdravlje životinja 13. prosinca 2013., a posebno njegovi dodaci I. i II.
                  U toj općoj ocjeni države članice trebaju obratiti posebnu pozornost na rizik za vodene organizme i organizme u tlu.
                  Uvjeti uporabe prema potrebi moraju uključivati mjere za smanjenje rizika.
                  Podnositelj zahtjeva mora dostaviti potvrdne informacije o:

                              1.

                              beznačajnosti fotorazgradnje u metabolizmu u tlu amisulbroma u pogledu metabolita 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol i 1-(dimetilsulfamoil)-1H-1,2,4-triazol-3-sulfonske kiseline u onečišćenju podzemnih voda;

                              2.

                              maloj mogućnosti da amisulbrom (isključivo u scenarijima odvodnje FOCUS) i metaboliti 1-(dimetilsulfamoil)-1H-1,2,4-triazol-3-sulfonska kiselina, 1H-1,2,4-triazol-3-sulfonska kiselina, 1H-1,2,4-triazol, N,N-dimetil-1H-1,2,4-triazol-3-sulfonamid, 2-acetamido-4-fluorobenzojeva kiselina, 2-acetamido-4-fluoro-hidroksibenzojeva kiselina i 2,2′-oksibis(6-fluoro-2-metil-1,2-dihidro-3H-indol-3-on) onečiste površinske vode ili otjecanjem vode izlože vodene organizme;

                              3.

                              ovisno o ishodu ocjene iz točaka 1. i 2., za mjesta na kojima postoji znatna fotorazgradnja u tlu ili velika mogućnost onečišćenja ili izlaganja, dodatnim analitičkim metodama za određivanje svih spojeva uključenih u definiciju ostatka za praćenje u površinskim vodama;

                              4.

                              riziku od sekundarnog otrovanja ptica i sisavaca za 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol;

                              5.

                              mogućnosti da amisulbrom i njegovi metaboliti 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol uzrokuju poremećaje endokrinog sustava kod ptica i riba.

                        Podnositelj zahtjeva Komisiji, državama članicama i ovlaštenom tijelu mora do 30. lipnja 2016. dostaviti informacije utvrđene u točkama od 1. do 4. te informacije utvrđene točkom 5. u roku od dvije godine od donošenja relevantnih smjernica za ispitivanje OECD-a o endokrinim poremećajima.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:

                     Broj

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     „69

                     Amisulbrom
                     CAS br. 348635-87-0
                     CIPAC br. 789

                     3-(3-bromo-6-fluoro-2-metilindol-1-ilsulfonil)-N,N-dimetil-1H-1,2,4-triazol-1-sulfonamid

                     ≥ 985 g/kg
                     Sljedeće relevantne nečistoće ne smiju prijeći određeni prag u tehničkom materijalu:
                     3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol: ≤ 2 g/kg

                     1. srpnja 2014.

                     30. lipnja 2024.

                     Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o pregledu za amisulbrom, koje je u konačnom obliku prihvaćeno na sastanku Stalnog odbora za prehrambeni lanac i zdravlje životinja 13. prosinca 2013., a posebno njegovi dodaci I. i II.
                     U toj općoj ocjeni države članice trebaju obratiti posebnu pozornost na rizik za vodene organizme i organizme u tlu.
                     Uvjeti uporabe prema potrebi moraju uključivati mjere za smanjenje rizika.
                     Podnositelj zahtjeva mora dostaviti potvrdne informacije o:

                                 1.

                                 beznačajnosti fotorazgradnje u metabolizmu u tlu amisulbroma u pogledu metabolita 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol i 1-(dimetilsulfamoil)-1H-1,2,4-triazol-3-sulfonske kiseline u onečišćenju podzemnih voda;

                                 2.

                                 maloj mogućnosti da amisulbrom (isključivo u scenarijima odvodnje FOCUS) i metaboliti 1-(dimetilsulfamoil)-1H-1,2,4-triazol-3-sulfonska kiselina, 1H-1,2,4-triazol-3-sulfonska kiselina, 1H-1,2,4-triazol, N,N-dimetil-1H-1,2,4-triazol-3-sulfonamid, 2-acetamido-4-fluorobenzojeva kiselina, 2-acetamido-4-fluoro-hidroksibenzojeva kiselina i 2,2′-oksibis(6-fluoro-2-metil-1,2-dihidro-3H-indol-3-on) onečiste površinske vode ili otjecanjem vode izlože vodene organizme;

                                 3.

                                 ovisno o ishodu ocjene iz točaka 1. i 2., za mjesta na kojima postoji znatna fotorazgradnja u tlu ili velika mogućnost onečišćenja ili izlaganja, dodatnim analitičkim metodama za određivanje svih spojeva uključenih u definiciju ostatka za praćenje u površinskim vodama;

                                 4.

                                 riziku od sekundarnog otrovanja ptica i sisavaca za 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol;

                                 5.

                                 mogućnosti da amisulbrom i njegovi metaboliti 3-bromo-6-fluoro-2-metil-1-(1H-1,2,4-triazol-3-ilsulfonil)-1H-indol uzrokuju poremećaje endokrinog sustava kod ptica i riba.

                           Podnositelj zahtjeva mora Komisiji, državama članicama i Agenciji dostaviti odgovarajuće informacije utvrđene u točkama od 1. do 4. do 30. lipnja 2016., a informacije utvrđene u točki 5. u roku od dvije godine od donošenja relevantnih smjernica za ispitivanje OECD-a o endokrinim poremećajima.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) br. 826/2013 оd 29. kolovoza 2013. o odobravanju aktivne tvari sedaksan, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011  Tekst značajan za EGP

text:
               30.8.2013

               HR

               Službeni list Europske unije

               L 232/13

         PROVEDBENA UREDBA KOMISIJE (EU) br. 826/2013
   оd 29. kolovoza 2013.
   o odobravanju aktivne tvari sedaksan, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) mora se primjenjivati, u pogledu postupka i uvjeta za odobrenje, na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011. Odlukom Komisije 2011/123/EU (3) potvrđeno je da sedaksan ispunjava uvjete iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ Francuska je 14. lipnja 2010. od trgovačkog društva Syngenta Crop Protection AG primila zahtjev za uvrštenje aktivne tvari sedaksan u Prilog I. Direktivi 91/414/EEZ. Odlukom 2011/123/EU potvrđeno je da je dokumentacija bila „cjelovita” te se može smatrati da u načelu ispunjava zahtjeve u pogledu podataka i informacija iz priloga II. i III. Direktivi 91/414/EEZ.

               (3)

               Za tu su aktivnu tvar ocijenjeni učinci na zdravlje ljudi i životinja te na okoliš u skladu s odredbama članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica dostavila je 10. svibnja 2011. nacrt izvješća o ocjeni.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu „Agencija”). Agencija je 6. srpnja 2012. Komisiji dostavila svoj zaključak o stručnom pregledu procjene rizika od pesticida za aktivnu tvar sedaksan (4).

               (5)

               U studenom 2012. Komisija je od Agencije zatražila dodatnu toksikološku ocjenu. Imenovana država članica izvjestiteljica dostavila je dopunu svojem nacrtu izvješća o ocjeni. Agencija je ažurirala svoj zaključak i provela konačno savjetovanje s državama članicama.

               (6)

               Agencija je 18. prosinca 2012. Komisiji dostavila svoj zaključak o stručnom pregledu procjene rizika od pesticida za aktivnu tvar sedaksan (5). Taj su nacrt izvješća o procjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja te su njegovu konačnu inačicu dovršile 16. srpnja 2013. u obliku izvješća Komisije o ponovnoj ocjeni za sedaksan.

               (7)

               Razna su ispitivanja pokazala kako se od sredstava za zaštitu bilja koja sadržavaju sedaksan može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) i članku 5. stavku 3. Direktive 91/414/EEZ, posebno u pogledu uporaba koje su ispitane i detaljno opisane u izvješću Komisije o ponovnoj ocjeni. Stoga je primjereno odobriti sedaksan.

               (8)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim postaviti određene uvjete i ograničenja.

               (9)

               Trebalo bi odrediti razumno razdoblje koje treba proteći prije izdavanja odobrenja kako bi se državama članicama i zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja.

               (10)

               Ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja i uzimajući u obzir posebnu situaciju nastalu prelaskom s Direktive 91/414/EEZ na Uredbu (EZ) br. 1107/2009, trebalo bi se međutim primjenjivati sljedeće: državama članicama nakon odobrenja trebalo bi omogućiti šestomjesečno razdoblje za ponovnu ocjenu odobrenja sredstava za zaštitu bilja koja sadržavaju sedaksan. Države članice prema potrebi trebale bi izmijeniti, zamijeniti ili povući odobrenja. Odstupajući od tog roka, trebalo bi predvidjeti dulje razdoblje za dostavljanje i ocjenu ažurirane cjelovite dokumentacije iz Priloga III., kako je utvrđeno u Direktivi 91/414/EEZ za svako sredstvo za zaštitu bilja i svaku planiranu uporabu u skladu s jedinstvenim načelima.

               (11)

               Iskustvo stečeno uvrštenjem aktivnih tvari ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište u Prilog I. Direktivi 91/414/EEZ (6) pokazalo je da može doći do poteškoća u tumačenju obveze nositelja postojećih odobrenja u pogledu pristupa podacima. Stoga je, radi izbjegavanja daljnjih poteškoća, potrebno pojasniti obveze država članica, a posebno obvezu provjere da nositelj odobrenja ima pristup dokumentaciji koja ispunjava zahtjeve iz Priloga II. toj Direktivi. Tim se objašnjenjem međutim državama članicama ili nositeljima odobrenja ne nameću nove obveze u usporedbi s do sada donesenim direktivama o izmjeni Priloga I. toj Direktivi ili uredbama o odobrenju aktivnih tvari.

               (12)

               U skladu s člankom 13. stavkom 4. Uredbe (EZ) br. 1107/2009, treba na odgovarajući način izmijeniti Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (7).

               (13)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar sedaksan, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   U skladu s Uredbom (EZ) br. 1107/2009 države članice prema potrebi do 31. srpnja 2014. moraju izmijeniti ili povući postojeća odobrenja sredstava za zaštitu bilja koja sadržavaju sedaksan kao aktivnu tvar.
   Do tog datuma posebno moraju provjeriti jesu li ispunjeni uvjeti iz Priloga I. ovoj Uredbi, uz iznimku onih navedenih u stupcu o posebnim odredbama tog Priloga, te ima li nositelj odobrenja dokumentaciju ili pristup dokumentaciji koja udovoljava zahtjevima iz Priloga II. Direktivi 91/414/EEZ sukladno uvjetima članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice najkasnije do 31. siječnja 2014. moraju ponovno ocijeniti svako odobreno sredstvo za zaštitu bilja koje sadržava sedaksan kao jedinu aktivnu tvar ili kao jednu od nekoliko aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama Priloga I. ovoj Uredbi. Na temelju te ocjene moraju utvrditi ispunjava li sredstvo uvjete utvrđene u članku 29. stavku 1. Uredbe (EZ) br. 1107/2009.
   Nakon što to utvrde, države članice moraju:

               (a)

               u slučaju da sredstvo sadržava sedaksan kao jedinu aktivnu tvar, prema potrebi izmijeniti ili povući odobrenje najkasnije do 31. srpnja 2015.; ili

               (b)

               u slučaju da sredstvo sadržava sedaksan kao jednu od nekoliko aktivnih tvari, prema potrebi izmijeniti ili povući odobrenje do 31. srpnja 2015. ili do datuma utvrđenog za izmjenu ili povlačenje u odgovarajućem aktu ili aktima kojima su dotična tvar ili tvari uvrštene u Prilog I. Direktivi 91/414/EEZ ili kojima su dotična tvar ili tvari odobrene, ovisno o tome što je kasnije.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
   Članak 4.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. veljače 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. kolovoza 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 49, 24.2.2011., str. 40.

      (4)  EFSA Journal (2012); 10(7):2823. Dostupno na internetu: www.efsa.europa.eu.

      (5)  EFSA Journal (2012); 11(1):3057. Dostupno na internetu: www.efsa.europa.eu.

      (6)  SL L 366, 15.12.1992., str. 10.

      (7)  SL L 153, 11.6.2011., str. 1.

      PRILOG I.

                  Uobičajeni naziv, identifikacijski brojevi

                  Naziv prema IUPAC-u

                  Čistoća (1)

                  Datum odobrenja

                  Istek odobrenja

                  Posebne odredbe

                  Sedaksan
                  CAS br. 874967-67-6
                  (trans-izomer: 599197-38-3/cis-izomer: 599194-51-1)
                  CIPAC br. 833

                  smjesa 2 cis-izomera 2′-[(1RS,2RS)-1,1′-bicikloprop-2-il]-3-(difluorometil)-1-metilpirazol-4-carboksanilid i 2 trans-izomera 2′-[(1RS,2SR)-1,1′-bicikloprop-2-il]-3-(difluorometil)-1-metilpirazol-4-carbokanilid

                  ≥ 960 g/kg sedaksan
                  (od 820 do 890 g/kg za 2 trans-izomera smjese enantiomera 50: 50 i od 100 do 150 g/kg za 2 cis-izomera smjese enantiomera 50: 50)

                  1. veljače 2014.

                  31. siječnja 2024.

                  DIO A
                  Može se odobriti isključivo uporaba za tretiranje sjemena.
                  DIO B
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o ponovnoj ocjeni za sedaksan, a posebno njegovi dodaci I. i II. u konačnoj inačici Stalnog odbora za prehrambeni lanac i zdravlje životinja od 16. srpnja 2013.
                  U ovoj cjelokupnoj ocjeni države članice moraju obratiti posebnu pozornost:

                              (a)

                              na zaštitu podzemnih voda, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                              (b)

                              na dugotrajan rizik za ptice i sisavce.

                        Uvjeti odobrenja prema potrebi moraju uključivati mjere za smanjenje rizika.
                  Dotične države članice prema potrebi moraju provesti programe praćenja radi provjere mogućeg onečišćenja podzemnih voda metabolitom CSCD465008 u osjetljivim zonama.
                  Dotične države članice moraju zatražiti dostavu potvrdnih informacija o važnosti metabolita CSCD465008 i odgovarajuće procjene rizika za podzemne vode, ako je za sedaksan u Uredbi (EZ) br. 1272/2008 određena „sumnja na moguće uzrokovanje raka”.
                  Podnositelj zahtjeva mora dostaviti odgovarajuće informacije Komisiji, državama članicama i Agenciji u roku od šest mjeseci od datuma primjene Uredbe kojom se sedaksan određuje kako je prethodno navedeno.

         (1)  Dodatni podaci o identifikaciji i specifikaciji aktivne tvari dostupni su u izvješću o ponovnoj ocjeni.

      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:

                     Broj

                     Uobičajeni naziv, identifikacijski brojevi

                     Naziv prema IUPAC-u

                     Čistoća (1)

                     Datum odobrenja

                     Istek odobrenja

                     Posebne odredbe

                     „48

                     Sedaksan
                     CAS br. 874967-67-6
                     (trans-izomer: 599197-38-3/cis-izomer: 599194-51-1)
                     CIPAC br. 833

                     smjesa 2 cis-izomera 2′-[(1RS,2RS)-1,1′-bicikloprop-2-il]-3-(difluorometil)-1-metilpirazol-4-carboksanilid i 2 trans-izomera 2′-[(1RS,2SR)-1,1′-bicikloprop-2-il]-3-(difluorometil)-1-metilpirazol-4-carbokanilid

                     ≥ 960 g/kg sedaksan
                     (od 820 do 890 g/kg za 2 trans-izomera smjese enantiomera 50: 50 i od 100 do 150 g/kg za 2 cis-izomera smjese enantiomera 50: 50)

                     1. veljače 2014.

                     31. siječnja 2024.

                     DIO A
                     Može se odobriti isključivo uporaba za tretiranje sjemena.
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o ponovnoj ocjeni za sedaksan, a posebno njegovi dodaci I. i II. u konačnoj inačici Stalnog odbora za prehrambeni lanac i zdravlje životinja od 16. srpnja 2013.
                     U ovoj cjelokupnoj ocjeni države članice moraju obratiti posebnu pozornost:

                                 (a)

                                 na zaštitu podzemnih voda, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                                 (b)

                                 na dugotrajan rizik za ptice i sisavce.

                           Uvjeti odobrenja prema potrebi moraju uključivati mjere za smanjenje rizika.
                     Dotične države članice prema potrebi moraju provesti programe praćenja radi provjere mogućeg onečišćenja podzemnih voda metabolitom CSCD465008 u osjetljivim zonama.
                     Dotične države članice moraju zatražiti dostavu potvrdnih informacija o važnosti metabolita CSCD465008 i odgovarajuće procjene rizika za podzemne vode, ako je za sedaksan u Uredbi (EZ) br. 1272/2008 određena ‚sumnja na moguće uzrokovanje raka’.
                     Podnositelj zahtjeva mora dostaviti odgovarajuće informacije Komisiji, državama članicama i Agenciji u roku od šest mjeseci od datuma primjene Uredbe kojom se sedaksan određuje kako je prethodno navedeno.”

         (1)  Dodatni podaci o identifikaciji i specifikaciji aktivne tvari dostupni su u izvješću o ponovnoj ocjeni.


title: Provedbena uredba Komisije (EU) br. 1023/2014 оd 26. rujna 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               27.9.2014

               HR

               Službeni list Europske unije

               L 283/42

         PROVEDBENA UREDBA KOMISIJE (EU) br. 1023/2014
   оd 26. rujna 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. rujna 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  53,3

                  TR

                  83,3

                  XS

                  79,6

                  ZZ

                  72,1

                  0707 00 05

                  MK

                  29,8

                  TR

                  100,1

                  ZZ

                  65,0

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  143,7

                  CL

                  91,2

                  IL

                  103,5

                  TR

                  117,7

                  UY

                  116,2

                  ZA

                  139,0

                  ZZ

                  118,6

                  0806 10 10

                  BR

                  167,9

                  MK

                  103,8

                  TR

                  113,0

                  ZZ

                  128,2

                  0808 10 80

                  BR

                  56,6

                  CL

                  121,2

                  NZ

                  126,0

                  US

                  135,4

                  ZA

                  153,7

                  ZZ

                  118,6

                  0808 30 90

                  CN

                  101,3

                  TR

                  118,4

                  ZZ

                  109,9

                  0809 40 05

                  MK

                  9,0

                  ZZ

                  9,0

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/984 оd 24. lipnja 2015. o odobrenju bakrova piritiona kao postojeće aktivne tvari za uporabu u biocidnim proizvodima za vrstu proizvoda 21 (Tekst značajan za EGP)

text:
               25.6.2015

               HR

               Službeni list Europske unije

               L 159/43

         PROVEDBENA UREDBA KOMISIJE (EU) 2015/984
   оd 24. lipnja 2015.
   o odobrenju bakrova piritiona kao postojeće aktivne tvari za uporabu u biocidnim proizvodima za vrstu proizvoda 21
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima.

               (2)

               Na tom se popisu nalazi i bakrov pirition.

               (3)

               Bakrov pirition ocijenjen je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u vrsti proizvoda 21, proizvodi za suzbijanje obrastanja, kako su definirani u Prilogu V. toj Direktivi, što odgovara vrsti proizvoda 21 kako je definirana u Prilogu V. Uredbe (EU) br. 528/2012.

               (4)

               Švedska je određena kao nadležno ocjenjivačko tijelo te je 28. siječnja 2011. Komisiji podnijela izvješće o ocjeni, zajedno sa svojim preporukama, u skladu s člankom 14. stavcima 4. i 6. Uredbe Komisije (EZ) br. 1451/2007 (4).

               (5)

               U skladu s člankom 7. stavkom 1. točkom (b) Delegirane uredbe (EU) br. 1062/2014, Odbor za biocidne proizvode sastavio je 3. listopada 2014. mišljenje Europske agencije za kemikalije, uzimajući pritom u obzir zaključke nadležnog ocjenjivačkog tijela.

               (6)

               U skladu s tim mišljenjem može se očekivati da će biocidni proizvodi koji se upotrebljavaju za vrstu proizvoda 21 i koji sadržavaju bakrov pirition ispuniti zahtjeve utvrđene u članku 5. Direktive 98/8/EZ, pod uvjetom da se zadovolje određeni uvjeti koji se odnose na njegovu uporabu.

               (7)

               Stoga je primjereno odobriti bakrov pirition za uporabu u biocidnim proizvodima za vrstu proizvoda 21, podložno zadovoljenju posebnih uvjeta iz Priloga.

               (8)

               Potrebno je dodatno provjeriti prihvatljivost rizika koji se odnose na uporabu proizvoda za suzbijanje obrastanja i prikladnost predloženih mjera za smanjenje rizika. Kako bi se u razdoblju obnavljanja odobrenja postojećih proizvoda za suzbijanje obrastanja olakšalo preispitivanje i usporedbu rizika i koristi od tih tvari kao i mjere za smanjivanje rizika, datum isteka odobrenja za te tvari treba biti isti.

               (9)

               Prije odobrenja aktivne tvari potrebno je zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (10)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Bakrov pirition odobrava se kao aktivna tvar za uporabu u biocidnim proizvodima za vrstu proizvoda 21, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2015.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavno ispitivanje svih postojećih aktivnih tvari sadržanih u biocidnim proizvodima navedenima u Uredbi (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih proizvoda na tržište (SL L 123, 24.4.1998., str. 1.).

      (4)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih proizvoda na tržište (SL L 325, 11.12.2007., str. 3.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Minimalni stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Bakrov pirition

                  Kemijski naziv prema IUPAC-u:
                  bis(1-hidroksi-1H-piridin-2-tionato-O,S)bakar
                  EZ br.: 238-984-0
                  CAS br.: 14915-37-8

                  950 g/kg

                  1. listopada 2016.

                  31. prosinca 2025.

                  21

                  Pri ocjenjivanju proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Neprofesionalnim korisnicima ne izdaju se odobrenja za proizvode koji sadržavaju bakrov pirition niti se oni njima smiju koristiti.

                              2.

                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju koristiti uz odgovarajuću osobnu zaštitnu opremu ako se izloženost ne može na drugi način smanjiti na prihvatljivu razinu.

                              3.

                              Na deklaracijama i, ako su dostupne, na uputama za uporabu mora biti navedeno da se proizvod mora čuvati izvan dohvata djece dok se tretirane površine ne osuše.

                              4.

                              Na deklaracijama i, ako su dostupni, na sigurnosno-tehničkim listovima mora biti navedeno da će se aktivnosti primjene, održavanja i popravka vršiti u zatvorenom prostoru na ograđenoj nepropusnoj tvrdoj podlozi kako bi se spriječilo izravno ispiranje i minimizirale emisije u okoliš te da se svi ostaci ili otpad koji sadržava bakrov pirition prikupljaju za ponovnu uporabu ili odlaganje.

                              5.

                              Za proizvode čiji ostaci mogu ostati u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-i) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) i poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-i.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 16. stavkom 2. Direktive 98/8/EZ. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) br. 833/2013 оd 30. kolovoza 2013. o odobravanju aktivne tvari piriofenon, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011  Tekst značajan za EGP

text:
               31.8.2013

               HR

               Službeni list Europske unije

               L 233/7

         PROVEDBENA UREDBA KOMISIJE (EU) br. 833/2013
   оd 30. kolovoza 2013.
   o odobravanju aktivne tvari piriofenon, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva 91/414/EEZ (2) mora se primjenjivati, u pogledu postupka i uvjeta za odobrenje, na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011. Odlukom Komisije 2010/785/EU (3) potvrđeno je da piriofenon ispunjava uvjete iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ Ujedinjena Kraljevina primila je 31. ožujka 2010. prijavu od ISK BioSciences Europe N.V. za uključivanje aktivne tvari piriofenona u Prilog I. Direktivi 91/414/EEZ. Odlukom 2010/785/EU potvrđeno je da je dokumentacija „cjelovita” u smislu da se može smatrati da načelno udovoljava zahtjevima u pogledu podataka i informacija iz priloga II. i III. Direktivi 91/414/EEZ.

               (3)

               Za tu su aktivnu tvar ocijenjeni učinci na zdravlje ljudi i životinja te na okoliš u skladu s odredbama članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica dostavila je 30. siječnja 2012. nacrt izvješća o ocjeni.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu „Agencija”). Agencija je 18. ožujka 2013. Komisiji dostavila svoj zaključak o procjeni rizika od pesticida za aktivnu tvar piriofenon (4). Taj su nacrt izvješća o procjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja te su njegovu konačnu inačicu dovršile 16. srpnja 2013. u obliku izvješća Komisije o ponovnoj ocjeni za piriofenon.

               (5)

               Razna su ispitivanja pokazala kako se od sredstava za zaštitu bilja koja sadržavaju piriofenon može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) i članku 5. stavku 3. Direktive 91/414/EEZ, posebno u pogledu uporaba koje su ispitane i detaljno opisane u Izvješću Komisije o ponovnoj ocjeni. Stoga je primjereno odobriti piriofenon.

               (6)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim postaviti određene uvjete i ograničenja. Osobito je primjereno zahtijevati dodatne potvrdne informacije.

               (7)

               Trebalo bi odrediti razumno razdoblje koje treba proteći prije izdavanja odobrenja kako bi se državama članicama i zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja.

               (8)

               Ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja, uzimajući u obzir posebnu situaciju nastalu prijelazom s Direktive 91/414/EEZ na Uredbu (EZ) br. 1107/2009, trebalo bi se primjenjivati sljedeće. državama članicama bi nakon izdavanja odobrenja trebalo omogućiti šestomjesečno razdoblje za ponovnu ocjenu odobrenja sredstava za zaštitu bilja koja sadržavaju piriofenon. Države članice bi prema potrebi trebale izmijeniti, zamijeniti ili povući odobrenja. Odstupajući od tog roka, trebalo bi predvidjeti dulje razdoblje za dostavljanje i ocjenu ažurirane cjelovite dokumentacije iz Priloga III., kako je utvrđeno u Direktivi 91/414/EEZ za svako sredstvo za zaštitu bilja i svaku planiranu uporabu u skladu s jedinstvenim načelima.

               (9)

               Iskustvo stečeno uvrštenjem aktivnih tvari ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (5) u Prilog I. Direktivi 91/414/EEZ pokazalo je da može doći do poteškoća u tumačenju obveze nositelja postojećih odobrenja u pogledu pristupa podacima. Radi izbjegavanja daljnjih poteškoća se stoga čini potrebnim pojasniti dužnosti država članica, a posebno dužnost provjere kojom nositelj odobrenja dokazuje pristup dokumentaciji koja udovoljava zahtjevima Priloga II. toj Direktivi. Tim se objašnjenjem međutim državama članicama ili nositeljima odobrenja ne nameću nove obveze u usporedbi s do sada donesenim direktivama o izmjeni Priloga I. toj Direktivi ili uredbama o odobrenju aktivnih tvari.

               (10)

               U skladu s člankom 13. stavkom 4. Uredbe (EZ) br. 1107/2009, treba na odgovarajući način izmijeniti Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (6).

               (11)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar piriofenon, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   U skladu s Uredbom (EZ) br. 1107/2009 države članice prema potrebi do 31. srpnja 2014. moraju izmijeniti ili povući odobrenja za sredstva za zaštitu bilja koja sadržavaju piriofenon kao aktivnu tvar.
   One do tog datuma posebno provjeravaju jesu li uvjeti iz Priloga I. ovoj Uredbi ispunjeni, osim onih koji su navedeni u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice najkasnije do 31. siječnja 2014. moraju ponovno ocijeniti svako odobreno sredstvo za zaštitu bilja koje sadržava piriofenon kao jedinu aktivnu tvar ili kao jednu od nekoliko aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. ovoj Uredbi. Na temelju te ocjene moraju utvrditi ispunjava li sredstvo uvjete utvrđene u članku 29. stavku 1. Uredbe (EZ) br. 1107/2009.
   Po utvrđivanju države članice:

               (a)

               u slučaju da sredstvo sadržava piriofenon kao jedinu aktivnu tvar prema potrebi izmijeniti ili povući odobrenje najkasnije do 31. srpnja 2015.; ili

               (b)

               u slučaju da sredstvo sadržava piriofenon kao jednu od nekoliko aktivnih tvari prema potrebi izmijeniti ili povući odobrenje do 31. srpnja 2015. ili do datuma utvrđenog za izmjenu ili povlačenje u odgovarajućem aktu ili aktima kojima su dotična tvar ili tvari uvrštene u Prilog I. Direktivi 91/414/EEZ ili kojima su dotična tvar ili tvari odobrene, ovisno o tome što je kasnije.

         Članak 3.
   Izmjene Provedbene Uredbe (EU) br. 540/2011
   Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
   Članak 4.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. veljače 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. kolovoza 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 335, 18.12.2010, str. 64.

      (4)  EFSA Journal (2013) 11, 4.– 3147. Dostupno na internetu: www.efsa.europa.eu.

      (5)  SL L 366, 15.12.1992, str. 10.

      (6)  SL L 153, 11.6.2011., str. 1.

      PRILOG I.

                  Uobičajeni naziv, Identifikacijski brojevi

                  Naziv prema IUPAC-u

                  Čistoća (1)

                  Datum odobrenja

                  Istek odobrenja

                  Posebne odredbe

                  Piriofenon:
                  CAS br. 688046-61-9
                  CIPAC br. 827

                  loro-2-metoksi-4-metil-3-piridil)(4,5,6-trimetoksi-o-tolil)metanon

                  ≥ 965 g/kg

                  1. veljače 2014.

                  31. siječnja 2024.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o ponovnoj ocjeni za piriofenon, a posebno njegovi dodaci I. i II. u konačnoj inačici Stalnog odbora za prehrambeni lanac i zdravlje životinja od 16. srpnja 2013.
                  Uvjeti uporabe prema potrebi moraju uključivati mjere za smanjenje rizika.
                  Podnositelj zahtjeva mora dostaviti potvrdne informacije o:

                              (a)

                              identifikaciji dviju nečistoća radi potpunog potkrepljivanja privremene specifikacije;

                              (b)

                              toksikološkom značaju prisutnih nečistoća u predloženoj tehničkoj specifikaciji, izuzev one nečistoće za koju su dostavljeni studija o akutnoj oralnoj toksičnosti i Amesov test.

                        Podnositelj zahtjeva te informacije mora dostaviti Komisiji, državama članicama i Agenciji do 31. siječnja 2016.

         (1)  Dodatni podaci o identifikaciji i specifikaciji aktivne tvari dostupni su u izvješću o ponovnoj ocjeni.

      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:

                     Broj

                     Uobičajeni naziv, Identifikacijski brojevi

                     Naziv prema IUPAC-u

                     Čistoća (1)

                     Datum odobrenja

                     Istek odobrenja

                     Posebne odredbe

                     „53

                     Piriofenon:
                     CAS br. 688046-61-9
                     CIPAC br. 827

                     loro-2-metoksi-4-metil-3-piridil)(4,5,6-trimetoksi-o-tolil)metanon

                     ≥ 965 g/kg

                     1. veljače 2014.

                     31. siječnja 2024.

                     Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se moraju uzeti zaključci izvješća o ponovnoj ocjeni za piriofenon, a posebno njegovi dodaci I. i II. u konačnoj inačici Stalnog odbora za prehrambeni lanac i zdravlje životinja od 16. srpnja 2013.
                     Uvjeti uporabe prema potrebi moraju uključivati mjere za smanjenje rizika.
                     Podnositelj zahtjeva mora dostaviti potvrdne informacije o:

                                 (a)

                                 identifikaciji dviju nečistoća radi potpunog potkrepljivanja privremene specifikacije;

                                 (b)

                                 toksikološkom značaju prisutnih nečistoća u predloženoj tehničkoj specifikaciji, izuzev one nečistoće za koju su dostavljeni studija o akutnoj oralnoj toksičnosti i Amesov test.

                           Podnositelj zahtjeva te informacije mora dostaviti Komisiji, državama članicama i Agenciji do 31. siječnja 2016.”

         (1)  Dodatni podaci o identifikaciji i specifikaciji aktivne tvari dostupni su u izvješću o ponovnoj ocjeni.


title: Provedbena uredba Komisije (EU) 2015/308 оd 26. veljače 2015. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari Z,Z,Z,Z-7,13,16,19-dokosatetraen-1-il izobutirat  Tekst značajan za EGP

text:
               27.2.2015

               HR

               Službeni list Europske unije

               L 56/9

         PROVEDBENA UREDBA KOMISIJE (EU) 2015/308
   оd 26. veljače 2015.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari Z,Z,Z,Z-7,13,16,19-dokosatetraen-1-il izobutirat
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
   budući da:

               (1)

               Aktivna tvar Z,Z,Z,Z-7,13,16,19-dokosatetraen-1-il izobutirat uvrštena je u Prilog I. Direktivi Vijeća 91/414/EEZ (2) Direktivom Komisije 2008/127/EZ (3) u skladu s postupkom predviđenim člankom 24.b Uredbe Komisije (EZ) br. 2229/2004 (4). Od zamjene Direktive 91/414/EEZ Uredbom (EZ) br. 1107/2009 smatra se da je ta tvar odobrena u skladu s tom Uredbom te je uvrštena u dio A Priloga Provedbenoj uredbi Komisije (EU) br. 540/2011 (5).

               (2)

               U skladu s člankom 25.a Uredbe (EZ) br. 2229/2004, Europska agencija za sigurnost hrane (dalje u tekstu „Agencija”) dostavila je Komisiji 18. prosinca 2013. svoje mišljenje o nacrtu izvješća o pregledu za tvar Z,Z,Z,Z-7,13,16,19-dokosatetraen-1-il izobutirat (6). Agencija je svoje stajalište o tvari Z,Z,Z,Z-7,13,16,19-dokosatetraen-1-il izobutirat dostavila podnositelju prijave.

               (3)

               Komisija je podnositelja prijave pozvala da dostavi primjedbe na nacrt izvješća o pregledu za tvar Z,Z,Z,Z-7,13,16,19-dokosatetraen-1-il izobutirat. Taj su nacrt izvješća o pregledu i stajalište Agencije pregledale države članice i Komisija u okviru Stalnog odbora za bilje, životinje, hranu i hranu za životinje te su ga finalizirale 12. prosinca 2014. u obliku izvješća Komisije o pregledu za tvar Z,Z,Z,Z-7,13,16,19-dokosatetraen-1-il izobutirat.

               (4)

               Potvrđuje se da aktivnu tvar Z,Z,Z,Z-7,13,16,19-dokosatetraen-1-il izobutirat treba smatrati odobrenom u skladu s Uredbom (EZ) br. 1107/2009.

               (5)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeće znanstvene i tehničke spoznaje, potrebno je izmijeniti uvjete za odobrenje tvari Z,Z,Z,Z-7,13,16,19-dokosatetraen-1-il izobutirat. Osobito je primjereno zahtijevati dodatne dokazne informacije.

               (6)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

      (4)  Uredba Komisije (EZ) br. 2229/2004 od 3. prosinca 2004. o utvrđivanju dodatnih detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (SL L 379, 24.12.2004., str. 13.).

      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (6)  Conclusion on the peer review of the pesticide risk assessment of the active substance Z,Z,Z,Z-7,13,16,19-doco-satetraen-1-yl isobutyrate (Zaključak o stručnom pregledu ocjene rizika od pesticida koji sadržavaju aktivnu tvar Z,Z,Z,Z-7,13,16,19-dokosatetraen-1-il izobutirat). EFSA Journal 2014; 12(2):3525. Dostupno na internetu: www.efsa.europa.eu/efsajournal.htm.

      PRILOG
      U dijelu A Priloga Provedbenoj uredbi (EU) br. 540/2011 redak 259. o aktivnoj tvari Z,Z,Z,Z-7,13,16,19-dokosatetraen-1-il izobutirat zamjenjuje se sljedećim:

                     Iznos troška

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća

                     Datum odobrenja

                     Prestanak odobrenja

                     Posebne odredbe

                     „259.

                     Z,Z,Z,Z-7,13,16,19-dokosatetraen-1-il izobutirat
                     CAS br. 135459-81-3
                     CIPAC: 973

                     Z,Z,Z,Z-7,13,16,19-dokosatetraen-1-il izobutirat

                     ≥ 90 %

                     1. rujna 2009.

                     31. kolovoza 2019.

                     DIO A
                     Dopušten za uporabu samo kao atraktant.
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za tvar Z,Z,Z,Z-7,13,16,19-dokosatetraen-1-il izobutirat (SANCO/2650/2008), a posebno njegovi dodaci I. i II. kako su finalizirani u Stalnom odboru za bilje, životinje, hranu i hranu za životinje.
                     Uvjeti uporabe uključuju, prema potrebi, mjere za smanjenje rizika.
                     Podnositelj prijave dostavlja dokazne informacije:

                                 1.

                                 o specifikaciji tehničkog materijala proizvedenog za tržište, uključujući podatke o svim relevantnim nečistoćama;

                                 2.

                                 o procjeni rizika od izlaganja za primjenitelje, djelatnike i druge nazočne osobe;

                                 3.

                                 o zadržavanju i ponašanju tvari u okolišu;

                                 4.

                                 o procjeni rizika od izlaganja za neciljane organizme.

                           Podnositelj prijave dužan je Komisiji, državama članicama i Agenciji dostaviti informacije navedene u točki 1. do 30. lipnja 2015., a informacije navedene u točkama 2., 3. i 4. do 31. prosinca 2016.”


title: Provedbena uredba Komisije (EU) br. 637/2012 od 13. srpnja 2012. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari željezovog sulfata, repelenata životinjskog ili biljnog podrijetla koji odbijaju mirisom/sirovog tal ulja i repelenata životinjskog ili biljnog podrijetla koji odbijaju mirisom/smole tal ulja  Tekst značajan za EGP

text:
                  03/Sv. 66

                  HR

                  Službeni list Europske unije

                  179

            32012R0637

                  L 186/20

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 637/2012
      od 13. srpnja 2012.
      o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari željezovog sulfata, repelenata životinjskog ili biljnog podrijetla koji odbijaju mirisom/sirovog tal ulja i repelenata životinjskog ili biljnog podrijetla koji odbijaju mirisom/smole tal ulja
      (Tekst značajan za EGP)
      EUROPSKA KOMISIJA
      uzimajući u obzir Ugovor o funkcioniranju Europske Unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
      budući da:

                  (1)

                  Aktivne tvari željezov sulfat, repelenti životinjskog ili biljnog podrijetla koji odbijaju mirisom/sirovo tal ulje i repelenti životinjskog ili biljnog podrijetla koji odbijaju mirisom/smola tal ulja uvršteni su u Prilog I. Direktivi Vijeća 91/414/EEZ (2) Direktivom Komisije 2008/127/EZ (3) u skladu s postupkom predviđenim u članku 24.b Uredbe Komisije (EZ) br. 2229/2004 od 3. prosinca 2004. o propisivanju detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (4). Otkad je Uredba (EZ) br. 1107/2009 zamijenila Direktivu 91/414/EEZ, te se tvari smatraju odobrenima na temelju te Uredbe i navedene su u dijelu A Priloga Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (5).

                  (2)

                  U skladu s člankom 25.a Uredbe (EZ) br. 2229/2004, Europska agencija za sigurnost hrane (dalje u tekstu „Agencija”) predstavila je Komisiji 16. prosinca 2011. svoja gledišta o prijedlozima izvješća o ponovnoj ocjeni za željezov sulfat (6), repelente životinjskog ili biljnog podrijetla koji odbijaju mirisom/sirovo tal ulje (7) i repelente životinjskog ili biljnog podrijetla koji odbijaju mirisom/smola tal ulja (8). Države članice i Komisija pregledale su u okviru Stalnog odbora za prehrambeni lanac i zdravlje životinja prijedloge izvješća o ponovnoj ocjeni i gledišta Agencije te ih dovršile 1. lipnja 2012. u obliku izvješća Komisije o ponovnoj ocjeni za željezov sulfat, repelente životinjskog ili biljnog podrijetla koji odbijaju mirisom/sirovo tal ulje i repelente životinjskog ili biljnog podrijetla koji odbijaju mirisom/smolu tal ulja.

                  (3)

                  Agencija je podnositelje zahtjeva obavijestila o svojim gledištima o željezovom sulfatu, repelentima životinjskog ili biljnog podrijetla koji odbijaju mirisom/sirovom tal ulju i repelentima životinjskog ili biljnog podrijetla koji odbijaju mirisom/smoli tal ulja, a Komisija ih je pozvala da dostave svoje primjedbe na izvješća o ponovnoj ocjeni.

                  (4)

                  Potvrđuje se da se aktivne tvari željezov sulfat, repelenti životinjskog ili biljnog podrijetla koji odbijaju mirisom/sirovo tal ulje i repelenti životinjskog ili biljnog podrijetla koji odbijaju mirisom/smola tal ulja smatraju odobrenima na temelju Uredbe (EZ) br. 1107/2009.

                  (5)

                  U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. i na temelju postojećih znanstvenih i tehničkih spoznaja, potrebno je izmijeniti uvjete za odobrenje željezovog sulfata, repelenata životinjskog ili biljnog podrijetla koji odbijaju mirisom/sirovog tal ulja i repelenata životinjskog ili biljnog podrijetla koji odbijaju mirisom/smole tal ulja. Posebno je primjereno zahtijevati daljnje potvrdne informacije u pogledu tih aktivnih tvari.

                  (6)

                  Uredbu (EU) br. 540/2011 bi stoga trebalo na odgovarajući način izmijeniti.

                  (7)

                  Trebalo bi omogućiti razumno razdoblje prije primjene ove Uredbe kako bi se državama članicama, podnositeljima zahtjeva i nositeljima odobrenja za sredstva za zaštitu bilja omogućilo udovoljavanje zahtjevima koji proizlaze iz izmjena uvjeta za odobrenje.

                  (8)

                  Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU UREDBU:
      Članak 1.
      Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
      Članak 2.
      U skladu s Uredbom (EZ) br. 1107/2009, države članice do 1. svibnja 2013. prema potrebi mijenjaju ili povlače postojeća odobrenja za sredstva za zaštitu bilja koja sadrže repelente životinjskog ili biljnog podrijetla koji odbijaju mirisom/sirovo tal ulje kao aktivne tvari kako bi se uskladile s Prilogom ovoj Uredbi.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 1. studenoga 2012.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. srpnja 2012.

               Za Komisiju

               Predsjednik

            José Manuel BARROSO

         (1)  SL L 309, 24.11.2009., str. 1.

         (2)  SL L 230, 19.8.1991., str. 1.

         (3)  SL L 344, 20.12.2008., str. 89.

         (4)  SL L 379, 24.12.2004., str. 13.

         (5)  SL L 153, 11.6.2011., str. 1.

         (6)  Zaključak stručnog pregleda o ocjeni rizika od pesticida s aktivnom tvari željezni sulfat, EFSA Journal 2012.;10(1):2521. Dostupno na internetskoj stranici: www.efsa.europa.eu/efsajournal.htm

         (7)  Zaključak stručnog pregleda o ocjeni rizika od pesticida s aktivnom tvari repelenti životinjskog ili biljnog podrijetla koji odbijaju mirisom/sirovo tal ulje, EFSA Journal 2012.;10(2):2543. Dostupno na internetskoj stranici: www.efsa.europa.eu/efsajournal.htm

         (8)  Zaključak stručnog pregleda o ocjeni rizika od pesticida s aktivnom tvari repelenti životinjskog ili biljnog podrijetla koji odbijaju mirisom/smola tal ulja, EFSA Journal 2012;10(1):2544. Dostupno na internetskoj stranici: www.efsa.europa.eu/efsajournal.htm

         PRILOG
         Dio A Priloga Provedbenoj uredbi (EU) br. 540/2011 mijenja se kako slijedi:

                     1.

                     Redak 235. o aktivnoj tvari željezov sulfat zamjenjuje se sljedećim:

                                 Broj

                                 Uobičajeni naziv, identifikacijski brojevi

                                 Naziv prema IUPAC-u

                                 Čistoća (*)

                                 Datum odobrenja

                                 Istek odobrenja

                                 Posebne odredbe

                                 „235.

                                    Željezov sulfat

                                             Željezov (II)sulfat bezvodni: CAS br.: 7720-78-7

                                             Željezov (II)sulfat monohidrat: CAS br.: 17375-41-6

                                             Željezov (II)sulfat heptahidrat: CAS br. 7782-63-0

                                       CIPAC br.: 837

                                 Željezov (II)sulfat
                                 ili
                                 željezov (2+) sulfat

                                 Željezov (II) sulfat bezvodni ≥ 350 g/kg ukupnog željeza.
                                 Odgovarajuće nečistoće:

                                             arsen, 18 mg/kg

                                             kadmij, 1,8 mg/kg

                                             krom, 90 mg/kg

                                             olovo, 36 mg/kg

                                             živa, 1,8 mg/kg

                                       izraženo na temelju bezvodne varijante

                                 1. rujna 2009.

                                 31. kolovoza 2019.

                                 DIO A
                                 Dozvoljeno za uporabu samo kao herbicid.
                                 DIO B
                                 Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se uzimaju zaključci izmijenjenog izvješća o ponovnoj ocjeni željezovog sulfata (SANCO/2616/2008), a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 1. lipnja 2012.
                                 Pri cjelovitoj ocjeni države članice posvećuju osobitu pozornost:

                                             —

                                             riziku za korisnika,

                                             —

                                             riziku za djecu/stanovnike koji se igraju na tretiranoj površini,

                                             —

                                             riziku za površinske vode i vodene organizme.

                                       Uvjeti uporabe uključuju, prema potrebi, mjere za smanjenje rizika i uporabu odgovarajuće osobne zaštitne opreme. Podnositelj zahtjeva podnosi državama članicama i Agenciji potvrdne informacije u pogledu jednakovrijednosti specifikacija tehničkog materijala, kako je komercijalno proizveden i specifikacija materijala za ispitivanje koji se koristi u dokumentaciji o toksičnosti.
                                 Predmetne države članice osiguravaju da podnositelj zahtjeva Komisiji dostavi te informacije do 1. svibnja 2013.”

                     2.

                     Redak 250. o aktivnoj tvari repelenti životinjskog ili biljnog podrijetla koji odbijaju mirisom/sirovo tal ulje zamjenjuje se sljedećim:

                                 Broj

                                 Uobičajeni naziv, identifikacijski brojevi

                                 Naziv prema IUPAC-u

                                 Čistoća (**)

                                 Datum odobrenja

                                 Istek odobrenja

                                 Posebne odredbe

                                 „250.

                                    Repelenti životinjskog ili biljnog podrijetla koji odbijaju mirisom/sirovo tal ulje:
                                 CAS br.: 8002-26-4
                                 CIPAC br.: 911

                                 Nije raspoloživo

                                 Dolje navedeni kvalitativni parametri sadrže specifikaciju repelenata životinjskog ili biljnog podrijetla koji odbijaju mirisom/sirovog tal ulja:

                                             broj kiseline: najmanje 125 mgKOH/g

                                             udio vode: najviše 2 %

                                             udio smolne kiseline: najmanje 35 % (predloženo)

                                             udio pepela: najviše 0,2 %

                                             pH: otprilike najmanje 5,5

                                             nesapunjive tvari: najviše 12 %

                                             slobodne mineralne kiseline: najviše 0,02 %

                                 1. rujna 2009.

                                 31. kolovoza 2019.

                                 DIO A
                                 Dozvoljeno za uporabu samo kao repelent koji se nanosi rukavicom ili četkom.
                                 DIO B
                                 Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se uzimaju izmijenjeni zaključci izvješća o pregledu repelenata životinjskog ili biljnog podrijetla koji odbijaju mirisom/sirovo tal ulje (SANCO/2631/2008), a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 1. lipnja 2012.
                                 Pri ocjeni zahtjeva za odobrenje sredstava za zaštitu bilja koja sadrže repelente životinjskog ili biljnog podrijetla koji odbijaju mirisom/sirovo tal ulje za načine uporabe osim kao repelent u šumarstvu, države članice posvećuju osobitu pozornost kriterijima iz članka 4. stavka 3. Uredbe (EZ) br. 1107/2009 i osiguravaju dostavljanje svih potrebnih informacija prije dobivanja takvog odobrenja.
                                 Pri toj cjelovitoj ocjeni države članice posvećuju osobitu pozornost:

                                             —

                                             zaštiti korisnika, djelatnika i ostalih nazočnih osoba,

                                             —

                                             riziku za neciljne vrste.

                                       Uvjeti uporabe uključuju, prema potrebi, mjere za smanjenje rizika.
                                 Podnositelj prijave dostavlja potvrdne informacije o:

                                             (a)

                                             jednakovrijednosti specifikacija tehničkog materijala kako je komercijalno proizveden i specifikacija materijala za ispitivanje koji se koristi u dokumentaciji o toksičnosti;

                                             (b)

                                             toksikološkom profilu repelenata životinjskog ili biljnog podrijetla koji odbijaju mirisom/sirovog tal ulja.

                                       Predmetne države članice osiguravaju da podnositelj prijave Komisiji dostavi informacije utvrđene u točki (a) do 1. svibnja 2013., a informacije utvrđene u točki (b) do 31. svibnja 2014.”

                     3.

                     Redak 251. o aktivnoj tvari repelenti životinjskog i biljnog podrijetla koji odbijaju mirisom/smola tal ulja zamjenjuje se sljedećim:

                                 Broj

                                 Uobičajeni naziv, identifikacijski brojevi

                                 Naziv prema IUPAC-u

                                 Čistoća (***)

                                 Datum odobrenja

                                 Istek odobrenja

                                 Posebne odredbe

                                 „251.

                                    Repelenti životinjskog ili biljnog podrijetla koji odbijaju mirisom/smola tal ulja:

                                 CAS br.: 8016-81-7
                                 CIPAC br.: 912

                                 Nije raspoloživo

                                 Kompleksna mješavina estera masnih kiselina, kolofonija i malih količina dimera i trimera smolnih i masnih kiselina.

                                 1. rujna 2009.

                                 31. kolovoza 2019.

                                 DIO A
                                 Dozvoljeno za uporabu samo kao repelent.
                                 DIO B
                                 Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se uzimaju zaključci izmijenjenog izvješća o pregledu repelenata životinjskog ili biljnog podrijetla koji odbijaju mirisom/smola tal ulja (SANCO/2632/2008), a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 1. lipnja 2012.
                                 Pri ocjeni zahtjeva za odobrenje sredstava za zaštitu bilja koja sadrže repelente životinjskog ili biljnog podrijetla koji odbijaju mirisom/smole tal ulja za načine uporabe osim kao repelent u šumarstvu koji se nanosi rukavicom ili četkom, države članice posvećuju osobitu pozornost kriterijima iz članka 4. stavka 3. Uredbe (EZ) br. 1107/2009 i osiguravaju dostavljanje svih potrebnih informacija prije dobivanja takvog odobrenja.
                                 Pri toj cjelovitoj ocjeni države članice posvećuju osobitu pozornost:

                                             —

                                             zaštiti korisnika, djelatnika i ostalih nazočnih osoba,

                                             —

                                             riziku za neciljne vrste.

                                       Uvjeti uporabe uključuju, prema potrebi, mjere za smanjenje rizika.
                                 Podnositelj prijave dostavlja potvrdne informacije o:

                                             (a)

                                             jednakovrijednosti specifikacija tehničkog materijala kako je komercijalno proizveden i specifikacija materijala za ispitivanje koji se koristi u dokumentaciji o toksičnosti;

                                             (b)

                                             toksikološkom profilu repelenata životinjskog ili biljnog podrijetla koji odbijaju mirisom/sirovog tal ulja.

                                       Države članice osiguravaju da podnositelj prijave Komisiji dostavi informacije utvrđene u točki (a) do 1. svibnja 2013., a informacije utvrđene u točki (b) do 31. svibnja 2014.”

            (*)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.

            (**)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.

            (***)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.


title: Provedbena uredba Komisije (EU) br. 1201/2011 od 18. studenoga 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               167

         32011R1201

               L 305/8

               SLUŽBENI LIST EUROPSKE UNIJE

               18.11.2011.

      PROVEDBENA UREDBA KOMISIJE (EU) br. 1201/2011
   od 18. studenoga 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Ploča zaslona s tekućim kristalima (LCD), (takozvani. „LCD modul”), s dijagonalom od približno 66 cm (26 inča), koja se sastoji od sloja tekućih kristala s aktivnom matricom smještenom između dvije staklene ploče, s priključcima.
               Između prve staklene ploče i sloja tekućih kristala nalazi se matrica s tankim slojem tranzistora (TFT) koja osigurava odgovarajući napon za piksele.
               Između sloja tekućih kristala i druge staklene ploče nalazi se RGB filtar koji kontrolira boje slike na zaslonu.
               Na ploču je pričvršćeno nekoliko priključaka u obliku traka. Svaki se priključak sastoji od minijaturnih integriranih strujnih krugova (takozvanih „integriranih strujnih krugova izvornog pogona”) na fleksibilnim tiskanim strujnim krugovima. Ploče tiskanog strujnog kruga (PCB) povezane su s „integriranim strujnim krugovima izvornog pogona”. „Integrirani strujni krugovi izvornog pogona” omogućuju protok električne energije i kontrolnih signala te pretvaranje i prijenos podatka iz PCB-a u pojedine piksele aktivne matrice tekućih kristala.
               Modul se koristi u proizvodnji monitora, odnosno prijamnika za televiziju pod tarifnim brojem 8528.

               8529909244

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2. (b) odjeljku XVI., i tekstom oznaka KN 8529, 8529 90 i 8529 90 92 i oznakom TARIC 8529909244.
               Budući da je LCD modul opremljen „integriranim strujnim krugovima izvornog pogona” koji nisu samo električni priključci (npr. za opskrbu strujom), isključuje se razvrstavanje pod tarifni broj 9013 kao uređaj s aktivnom matricom s tekućim kristalima (vidjeti također Napomene s objašnjenjem Harmoniziranog sustava uz tarifni broj 9013 (1)).
               Budući da se modul sastoji od sloja tekućih kristala TFT smještenog između dvije staklene ploče i opremljen je s kontrolnom elektronikom za adresiranje piksela, te se koristi u proizvodnji monitora ili televizijskih uređaja pod tarifnim brojem 8528, smatra se dijelom za uporabu isključivo ili uglavnom s uređajima pod tarifnim brojem 8528 i oznakom KN 8529 90 92.
               Proizvod se, stoga, razvrstava pod oznaku TARIC 8529909244 kao LCD modul koji se sastoji isključivo od jedne ili više ćelija TFT od stakla ili plastike, koji nije opremljen zaslonom na dodir, s ili bez pozadinskog osvjetljenja, s ili bez pretvarača i jedne ili više ploča tiskanih strujnih krugova s kontrolnom elektronikom isključivo za adresiranje piksela.


title: Provedbena uredba Komisije (EU) br. 629/2014 оd 12. lipnja 2014. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari metil nonil keton  Tekst značajan za EGP

text:
               13.6.2014

               HR

               Službeni list Europske unije

               L 174/33

         PROVEDBENA UREDBA KOMISIJE (EU) br. 629/2014
   оd 12. lipnja 2014.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari metil nonil keton
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno drugu mogućnost iz članka 21. stavka 3. i njezin članak 78. stavak 2.,
   budući da:

               (1)

               Provedbena uredba Komisije (EU) br. 540/2011 (2) izmijenjena je Provedbenom uredbom Komisije (EU) br. 608/2012 (3) u pogledu uvjeta za odobrenje aktivne tvari metil nonil keton kojom se utvrđuje uvjet da podnositelj prijave dostavlja daljnje potvrdne informacije u obliku studija o specifikaciji s pratećim podacima o seriji i potvrđenim metodama analize.

               (2)

               Podnositelj prijave dostavio je dodatne informacije u obliku studija o specifikaciji s pratećim podacima serije i potvrđenim metodama analize državi članici izvjestiteljici Belgiji unutar vremenskog razdoblja predviđenog za njihovo podnošenje.

               (3)

               Belgija je ocijenila dodatne informacije koje je dostavio podnositelj prijave. Svoju je ocjenu u obliku revidiranog nacrta izvješća o ocjeni 25. studenoga 2013. dostavila drugim državama članicama, Komisiji i Europskoj agenciji za sigurnost hrane, u daljnjem tekstu „Agencija”.

               (4)

               Države članice i Komisija su u okviru Stalnog odbora za prehrambeni lanac i zdravlje životinja pregledale taj revidirani nacrt izvješća o ocjeni i dovršile ga 16. svibnja 2014. u obliku izvješća Komisije o ponovnoj ocjeni za metil nonil keton.

               (5)

               Komisija je pozvala podnositelja prijave da dostavi primjedbe o izvješću o pregledu za metil nonil keton.

               (6)

               Komisija je zaključila da se dodatnim potvrdnim informacijama pokazalo da je minimalnu čistoću aktivne tvari potrebno utvrditi na 985 g/kg.

               (7)

               Provedbenu uredbu (EU) br. 540/2011 treba stoga na odgovarajući način izmijeniti. Državama članicama trebalo bi, prema potrebi, osigurati dovoljno vremena da izmijene ili povuku odobrenja za sredstva za zaštitu bilja koja sadržavaju metil nonil keton.

               (8)

               U slučaju sredstava za zaštitu bilja koja sadržavaju metil nonil keton, ako države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje moralo isteći najkasnije osamnaest mjeseci nakon dana stupanja na snagu ove Uredbe.

               (9)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjene Provedbene uredbe (EU) br. 540/2011
   U dijelu A retku 238., metil nonil keton, stupcu „Čistoća” Priloga Provedbenoj Uredbi (EU) br. 540/2011 vrijednost za čistoću zamjenjuje se s „> 985 g/kg”.
   Članak 2.
   Prijelazne mjere
   U skladu s Uredbom (EZ) br. 1107/2009 države članice dužne su prema potrebi izmijeniti ili oduzeti postojeća odobrenja za sredstva za zaštitu bilja koja sadržavaju metil nonil keton kao aktivnu tvar do 3. siječnja 2015.
   Članak 3.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 3. siječnja 2016.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2014.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Provedbena uredba Komisije (EU) br. 540/2011 od 25. svibnja 2011. godine kojom se provodi Uredba (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (sl l 153, 11.6.2011., str 1.).

      (3)  Provedbena uredba Komisije (EU) br. 608/2012 od 6. srpnja 2012. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari denatonij benzoata, metil nonil ketona i biljnih ulja/ulja klasaste metvice (SL L 177, 7.7.2012., str. 19.).


title: Provedbena uredba Komisije (EU) br. 104/2013 od 4. veljače 2013. o izmjeni Uredbe (EU) br. 185/2010 u pogledu zaštitnog pregleda putnika i osoba koje nisu putnici opremom za otkrivanje tragova eksploziva (ETD) u kombinaciji s ručnom opremom za otkrivanje metala (HHMD)  Tekst značajan za EGP

text:
               07/Sv. 026

               HR

               Službeni list Europske unije

               100

         32013R0104

               L 034/13

               SLUŽBENI LIST EUROPSKE UNIJE

               04.02.2013.

      PROVEDBENA UREDBA KOMISIJE (EU) br. 104/2013
   od 4. veljače 2013.
   o izmjeni Uredbe (EU) br. 185/2010 u pogledu zaštitnog pregleda putnika i osoba koje nisu putnici opremom za otkrivanje tragova eksploziva (ETD) u kombinaciji s ručnom opremom za otkrivanje metala (HHMD)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:

               (1)

               Uredbom Komisije (EZ) br. 272/2009 od 2. travnja 2009. o dopunjavanju zajedničkih osnovnih standarda zaštite civilnog zračnog prometa utvrđenih u Prilogu Uredbi (EZ) br. 300/2008 Europskog parlamenta i Vijeća (2) predviđa se da se provedbenim pravilima koje treba donijeti u skladu s člankom 4. stavkom 3. Uredbe (EZ) br. 300/2008, za zaštitni pregled osoba (putnika i osoba koje nisu putnici) može dopustiti upotreba opreme za otkrivanje tragova eksploziva (ETD) i ručne opreme za otkrivanje metala (HHMD).

               (2)

               Iskustvo je pokazalo da ručno pretraživanje putnika i osoba koje nisu putnici nije uvijek najučinkovitiji način zaštitnog pregleda određenih dijelova osobe, posebno kada se tim dijelovima ne može lako pristupiti, kao što su neka pokrivala za glavu, zavoji od gipsa ili proteze.

               (3)

               Pokusima je dokazano da je u takvim slučajevima učinkovita kombinirana upotreba ETD-a i HHMD-a. Osim toga, upotreba ETD-a i HHMD-a može olakšati postupak zaštitnog pregleda te se može doživjeti kao manje nametljiv način zaštitnog pregleda nego što je to ručno pretraživanje, čime se poboljšava iskustvo osoba podvrgnutih zaštitnom pregledu.

               (4)

               Stoga je korisno i opravdano dopustiti upotrebu ovih metoda za zaštitni pregled onih dijelova osobe za koje se ručno pretraživanje smatra neučinkovitim i/ili nepoželjnim, kao što su neka pokrivala za glavu, zavoji od gipsa ili proteze.

               (5)

               Ovom se Uredbom poštuju temeljna prava i uvažavaju načela priznata Poveljom Europske unije o temeljnim pravima, posebno ljudsko dostojanstvo, sloboda vjeroispovijesti, nediskriminacija, prava osoba s invaliditetom te pravo na slobodu i sigurnost. Ako se ta prava i slobode ograničavaju, takvo ograničenje je istinski uvedeno radi ispunjavanja ciljeva od općeg interesa i radi potrebe da se zaštite prava i slobode drugih osoba, poštujući uvjete utvrđene u članku 52. Povelje. Ova se Uredba mora primjenjivati u skladu s tim pravima i načelima.

               (6)

               Uredbu Komisije (EU) br. 185/2010 (3) trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa, uspostavljenog člankom 19. stavkom 1. Uredbe (EZ) br. 300/2008,

         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2013.

            Za Komisiju

            Predsjednik

         José Manuel BARROSO

      (1)  SL L 97, 9.4.2008., str. 72.

      (2)  SL L 91, 3.4.2009., str. 7.

      (3)  SL L 55, 5.3.2010., str. 1.
   PRILOG
   Prilog Uredbi (EU) br. 185/2010 mijenja se kako slijedi:

               1.

               Točki 1.3.1.1 dodaje se podtočka (f), kako slijedi:

                           „(f)

                           oprema za otkrivanje tragova eksploziva (ETD) kombinirana s ručnom opremom za otkrivanje metala (HHMD).”

               2.

               Točka 1.3.1.2 zamjenjuje se sljedećim:

                           „1.3.1.2

                           Za zaštitni pregled osoba koje nisu putnici primjenjuju se točke 4.1.1.3 – 4.1.1.6 i 4.1.1.10 – 4.1.1.11.”

               3.

               Točki 4.1.1.2 dodaje se podtočka (e), kako slijedi:

                           „(e)

                           pomoću opreme za otkrivanje tragova eksploziva (ETD) kombinirano s ručnom opremom za otkrivanje metala (HHMD).”

               4.

               Dodaje se nova točka 4.1.1.11 sa sljedećim tekstom:

                           „4.1.1.11

                           Oprema za otkrivanje tragova eksploziva (ETD) u kombinaciji s ručnom opremom za otkrivanje metala (HHMD) može se upotrebljavati samo u slučajevima kada osoba koja izvodi zaštitni pregled smatra da je ručno pretraživanje određenog dijela osobe neučinkovito i/ili nepoželjno.”